Viborger Samler, 1848-08-08
Udenlandske Efterretninger. Storbritannien og Jrland. Det var i Underhusets Møde den 27de Juli, at d'srali paa ny interpellerede Lord Palmerston angaaende de under Lordens Mægling drevne Underhandlinger. Detsrali sagde: "Kongen af Danmark har høist ugjerne underskrevet en Vaabenstilstand, hvis Betingelser ikke vare særdeles gunstige for hans Krone og Kongerige, men han gjorde det under Jndflydelse og Følelser, som hans Land forstaaer at vurdere, og det var hans inderligste Ønske at ende en Kamp, der skadede hans Lands og Englands Handel. Denne af Kongen af Danmark underskrevne Vaabenstilstand blev i Berlin underskreven og ratificeret af Kongen af Preussen, især - efter hvad jeg troer – under den svenske Krones Auspicier og ved den ædle Lords, Statssecretairens, Virksomhed og Klogskab. Huset vil nu med Forbauselse erfare, eller rettere sagt erindre, at denne saaledes ratificerede Vaabenstilstand blev forkastet af den preussiske General, og – efter at have bragt saa stort et Offer lider Kongen af Danmark den Krænkelse at faae denne Vaabenstilstand kastet i Ansigtet, og Europa den ydmygelse, at Fjendtligheder, saa fordærvelige for dets Handel, atter ere ifærd med at begynde (Hør, Hør,). Je ønsker at spørge den ædle Lord, om han har nogen Meddelelse til Huset angaaende denne i Diplomatien næsten mageløse Begivenhed, om det er Tilfældet, at Kongen af Preussen, under den nye Forfatning, Tydskland nu har og som Kongen af Preussen selv synes ikke at forstaae, (hør, hør,) har underrettet den engelske Regjering om at han ingen Magt havde til at ratificere denne Vaabenstilstand, og at han er tilsinds, da han til sin egen Forundring seer sig berøvet sine souveraine Rettigheder, at afbryde alle diplomatiske Forbindelser med den engelske Regjering?" J sit Svar yttrede Lord Palmerston, at han haabede at hans Svar, om det end ikke vilde blive tilfredsstillende, dog vilde være mere trøstende, end Huset turde vente. Hovedvanskeligheden ved Underhandlingen vare de mange forskjellige Posker, der skulde raadspørges. Vor Regjering foreslog de tvende Parter - Danmark og Tydskland – Vaabenstilstands Artikler, der indeholdt Grundlaget for en senere endelig Afgjørelse og Principet, hvorefter en saadan Afgjørelse skulde finde Sted. Da det forekom Parterne, at disse indeholdt Spørgsmaal, der kunde føre til en forlænget Discussion, sendte den preussiske Regjering en betroet Embedsmand til Malm, som i Forening med den svenske og danske Udenrigsminister opsatte Betingelser for en Vaabenstilstand, men som ikke saaledes som vort Forslag, indeholdt Grundlaget for en endelig Overeenskomst. Disse Artikler antoges af den danske Regjering og sendtes til Berlin, hvor den preuss Regjering fremtraadte med Jndvendinger imod nogle Enkeltheder og ansaae det fornødent at modificere nogle af disse. Med Modificationerne tilbagesendtes den preussiske Embedmand, og tilvisse var der nu Grund til at forudsætte, at betingelserne for Vaabenstilstanden vilde blive antagne. Men den preussiske General fremkom desuagtet med Vanskeligheder med Hensyn til sin Stilling til Preussen og til Frankfurterregjeringen. Jeg kan sige, at jeg ifølge de i Morges fra Berlin modtagne Meddelelser, har Haab om at disse mere formelle end virkelige Vanskeligheder ville bortfalde, og trods den stedfundne, beklagelige Opsættelse, har jeg endnu sikkert Haab om at Vaabenstilstanden vil blive afsluttet og undertegnet. Der kan maaskee blive Spørgsmaal om nogle Modificationer, men jeg stoler paa, at de to Parter ville komme til en Overeenskomst, der i det Væsentlige hviler paa den givne Grundvold. (Hør, hør,) - Da bliver Hovedspørgsmaalet tilbage at ordne. Hs. Majestæts Regjering vil forat ordne dette vedblive med sine bon officia, og jeg haaber, at de to Parter ville for at behandle dette Spørgsmaal medbringe hiin forsonlige Aand, uden hvilken intet tilfredsstillende Resultat vil kunne opnaaes." (Hør, hør,) Frankerig. Efterretninger fra Paris af 31te Juli melde, at Efterretninger og vigtige Begivenheder i Nord Jtalien have foranlediget General Cavaignac til at samle sit Ministerraad hos sig. Beleiringstilstanden i Paris er endnu ikke ophævet. Ogsaa Gen. Damesme, som den 26de Juni afløste Gen. Duvivier i Overcommandoen over Mobilgarden og blev truffen af en Kugle i Laaret, er død af sit Saar. Derimod synes Gen. Bedeau at være i Bedring.